**Mobilalkalmazás fejlesztés projektmunka**

*2023. tavasz*

A gyakorlat teljesítéséhez egy Java nyelven elkészített Android alkalmazást kell készíteni. A projektmunka kivitelezése önállóan kell, hogy történjen, nem csapatmunka.

A projektmunka egy egyszerű CRUD (Create-Read-Update-Delete) alkalmazást jelent, amely egy előre témakör mentén adatokat hoz létre (C), olvas (R), módosít (U), töröl (D) a Firebase Cloud Firestore adatbázisában. Az adatmodellt a hallgató határozza meg (Java osztály/interfész formájában), de alkalmazkodnia kell a témakörhöz. Minden hallgatónak **EGY** olyan témakört kell kiválasztania, amelyre a csoportból még más hallgató nem jelentkezett. **A projektet a témakör köré kell építeni!**

Az Android alkalmazást prezentálható módon kell elkészíteni (szükség esetén akár képernyőmegosztással lehessen demózni), rendelkezésre kell álljon a telepíthető apk fájl illetve GitHub-on elérhetővé kell tenni a forráskódot.

Az előre kiadott projekt ötletektől el lehet térni egy saját témával, azonban a kiadott pontozási rendszert figyelembe véve a **kötelező elemeknek szerepelnie kell** az alkalmazásban, és **a projekt témát egyeztetni kell a gyakorlatvezetővel**. **Csak a gyakorlatvezető által jóváhagyott projekt téma elfogadott!**

**Projektmunka jelentkezési határidő:** 2023.04.09. (vasárnap) 23:59, CooSpace szavazás formájában a saját gyakorlati színtérben

**Beadási határidő:** 2023.05.07. (vasárnap) 23:59

**Beadás formája:** CooSpace-en a meghirdetett *Projektmunka* feladatban az apk feltöltése és a forráskód publikus GitHub repository URL-je.

**Értékelés:** peer review formájában (hallgatónként 3 projekt értékelése **KÖTELEZŐ** jelleggel és reálisan), lsd. pontozási táblázat

**Választható témakörök listája:**

A választható témakörök listája CooSpace szavazás formájában lesz elérhető a saját gyakorlati színtérben **2023.03.30 - 2023.04.09.** között. Egy témakörre legfeljebb **2** hallgató jelentkezhet egy gyakorlati csoporton belül.

A témakörökhöz részletes specifikáció nem tartozik, a hallgató kreativitására van bízva a megvalósítás, csupán a projekt tartalmi elemei kerültek megjelölésre a pontozási rendszerben.

Témakörök: [Projektmunka 2023. témakörök](https://docs.google.com/spreadsheets/d/1xF4ZanrNetbwEAoITS0jq6DldcAXB5c0dqXPxZKV-Dc/edit?usp=share_link)

Pontozási rendszer: [Mobil alkalmazásfejlesztés projektmunka pontozás](https://docs.google.com/spreadsheets/d/1LmJ5tbuoIwvx466fZ-zffX92gRoXDBI5iXqcjg1JrEY/edit?usp=share_link)